आवण माता में पड़ोस युवा संसद का आयोजन, खेल किट वितरित किए
सिलाई का प्रशिक्षण लेने वाली बालिकाओं को दिए प्रमाणपत्र
भास्करसंवाददाता | रायला
आवणमाता मंदिर में सोमवार को पड़ोस युवा संसद कार्यक्रम आयोजित किया गया। नेहरू युवा संस्थान के तत्वावधान में आयोजित कार्यक्रम के मुख्य अतिथि रामेश्वर जाट थे। उन्होंने युवाओं को आगे बढ़ने की प्रेरणा दी। विशिष्ट अतिथि सुरेंद्र कुमार सिसोदिया लेखाकार थे। अध्यक्षता पूर्व डेयरी चेयरमैन रतन लाल जाट ने की।
ईरास युवा संस्थान के अध्यक्ष सांवर जाट ने बताया कि पड़ोस युवा संसद में सरकारी कार्यक्रम लाने का प्रयास किया जाएगा। इस मौके पर लांबिया कलां सरपंच परमेश्वर पारीक, शंकर गाडरी एकलिंगपुरा अध्यक्ष, अन्नू कपूर तथा संगीत बंसल ने भी विचार रखे। शारीरिक शिक्षक गोविंद प्रसाद तेली, सुखदेव रैगर ने भी युवा मंडल गठन के बार में प्रेरणा दी। रतन लाल जाट, राजमल जाट ने संचालन किया। इस दौरान सिलाई-कटाई प्रशिक्षण का समापन हुआ। प्रशिक्षण लेने वाली 35 बालिकाओं को प्रमाणपत्र दिए गए। नेहरू युवा केंद्र भीलवाड़ा के तत्वावधान में नेहरू युवा मंडल ईरास को दो वॉलीबॉल किट दिए गए। कालियास नेहरू युवा मंडल के सदस्य को भी वॉलीबॉल किट दिया गया।
बनेड़ा | जोरावरपुराको स्वच्छ और विकसित करने के उद्देश्य से नेहरू युवा मंडल ग्रामीणों की ओर से बालाजी मंदिर में विकास के मुद्दों को लेकर “उजलो गांव आपणो” कार्यक्रम के तहत विचार गोष्ठी हुई। भैरूलाल कुमावत ने बताया कि सड़क, पेयजल, रोड लाइट, नाली आदि समस्याएं ग्रामीणों ने रखी। मुख्य अतिथि एडवोकेट अंबालाल कुमावत थे। अध्यक्षता समाजसेवी सुरेश शर्मा ने की। विशिष्ट अतिथि समाजसेवी रामलाल कुमावत, शिक्षक रायमल कुमावत, नेपाल सिंह, मंडल महामंत्री परमेश्वर दमामी थे। नेहरू युवा मंडल की नव निर्वाचित कार्यकारिणी का गठन किया गया। इसमें अध्यक्ष देबीलाल कुमावत, उपाध्यक्ष कैलाश सिंह गौड़ निर्वाचित हुए।
hin_Deva hin_Deva mar_Deva hin_Deva hin_Deva hin_Deva